Grecia reprezintă destinația perfectă pentru iubitorii de vreme caldă și plaje liniștite. Nu putem uita nici de peisaje, unice în toată lumea. În rândurile următoare veți afla de o insulă de care probabil nu ați auzit, dar trebuie să o vizitați.
Atunci când vine vorba despre cele mai populare destinații turistice din Grecia, insula Santorini se află pe primul loc. Nu este de mirare, este un loc incontestabil de frumos.
Cu toate acestea, în ultimele decenii, popularitatea insulei a crescut vertiginos. Datorită acestui flux mare de turiști, Santorini a devenit suprasaturat și supraaglomerat, în special în plin sezon.
Totodată, în timp ce Grecia este considerată o destinație turistică accesibilă, prețurile în Santorini pot fi destul de ridicate față de alte insule. Din fericire, vă puteți bucura de aceeași frumusețe cu mai puțini bani dacă alegeți Folegandros.
Este o frumoasă insulă stâncoasă din Ciclade, același grup de insule ca și Santorini, doar că este mult mai accesibilă la preț și cu mai puțini turiști. Se află la puțin mai puțin de 60 de kilometri de Santorini, în Marea Egee.
Într-o excursie pe insula Folegandros, te vei bucura de o atmosferă liniștită și de un peisaj superb. S-ar putea să nu fie atât de multe opțiuni pentru viața de noapte și cumpărături de lux, dar vor exista o mulțime de oportunități de a te bucura de soarele mediteranean pe plajele curate.
Nu este o insulă atât de cunoscută, chiar dacă este la fel de frumoasă ca și Santorini. De fapt, Folegandros a rămas în mare parte neschimbat de turism, fiind locul perfect pentru turiștii care doresc să vadă Grecia așa cum era în trecut.
Orașul principal al insulei, Chora, datează din Evul Mediu și prezintă arhitectură cicladiană. Clădirile sunt cele clasice, albe, cu obloane albastre. De asemenea, puteți vizita cartierul venețian istoric Kastro sau frumoasa biserică Panagia.
Chiar dacă nu foarte mulți turiști știu de această destinație turistică de vis, există mulțime de opțiuni de cazare în Folegandros, care sunt ideale pentru o vacanță pe insulă la buget redus . Puteți alege dintre închirieri private sau pensiuni frumoase chiar în oraș.